kardosdrur/scandi-wiki huggingface dataset:
Rynkebygård

Rynkebygård var en landsbyhovedgård, der nævnes første gang i 1358. Gården ligger i Ringe Sogn, Gudme Herred, Ringe Kommune. Hovedbygningen er opført i 1858 og ombygget i 1929.

Rynkebygård Gods er på 218 ha.

Ejere af Rynkebygård 

 (1358-1385) Laurids Degn
 (? - ?) Skt. Knuds Kloster
 (1502)      Niels Bentsen
 ( ?  -1580) Kronen
 (1580-1588) Gedske Brockenhuus gift Bille
 (1588-1595) Mogens Eriksen Bille
 (1595-1609) Hans Lange
 (1609-1617) Peder Thott / Christen Pedersen Thott
 (1617-1650) Slægten Thott
 (1650-1664) Henrik Christensen Thott
 (1664-1669) Christen Hansen
 (1669-1670) Niels Banner
 (1670-1672) Eiler Evert Banner
 (1672-1680) Jens Pedersen Phil
 (1680-1684) Gertrud Jensdatter Phil gift Trane
 (1684-1685) Axel Jensen Phil / Niels Hansen
 (1685-1687) Birgitte Jensdatter Phil gift (1) Hansen (2) Jacobsen / Axel Jensen Phil / Niels Hansen
 (1687-1691) Axel Jensen Phil / Hans Jacobsen
 (1691-1703) Henrik Gyldenstierne
 (1703) Frederik von Ahlefeldt
 (1703-1713) Riborg Helvig Holck gift von Ahlefeldt
 (1713-1736) Erik Jensen
 (1736-1773) Bielke Kaas
 (1773-1801) Hans Henrik von Eickstedt
 (1801-1803) Henrik Jørgen Huitfeldt-Kaas
 (1803-1806) Hans Jørgen Hansen
 (1806-1809) Rasmus Rasmussen
 (1809-1820) Peder Urban Bruun
 (1820-1831) Johannes Nicolaj Schurmann
 (1831-1846) H. F. Hildebrandt
 (1846-1887) Peder Larsen Petersen
 (1887-1897) Erik lensgreve Schaffalitzky de Muckadell
 (1897-1905) Erik lensgreve Schaffalitzky de Muckadells dødsbo
 (1905-1929) Ove baron Schaffalitzky de Muckadell
 (1929-1979) Claus Johannes Mosegaard Andersen 
 (1979-) Claus Johannes Mosegaard Andersen

Referencer

Eksterne henvisninger 
 danskeherregaarde.dk: Rynkebygård , hentet 21. oktober 2016

Herregårde i Faaborg-Midtfyn Kommune
Herregårde i Svendborg Amt
Taggart

Taggart er en skotsk tv-krimiserie, opkaldt efter sin hovedperson, kriminalinspektør Jim Taggart. Skønt Marc McManus, der spillede rollen som Jim Taggart i starten, er død, har serien beholdt sit navn. Det er en af de længste tv-krimier. Pilotepisoden Killer kom i 1983, og serien løb frem til 2010.

Serien, der først blev produceret af Scottish Television og siden af ITV, er blevet internationalt kendt og oversat og/eller eftersynkroniseret til adskillige sprog. Seriens fans vil nikke genkendende til den stærke Glasgow-dialekt (stærkt rullende r i den berømte sætning "Jean, there's been a murder"). 

Serien foregår i og omkring Glasgow med kriminalafdelingen (CID) ved Maryhill Police Station som omdrejningspunkt.

Personer 
I seriens første år spilledes hovedrollen, Detective Chief Inspector Jim Taggart, af den skotske skuespiller Marc McManus (død 1994). Han er en barsk, erfaren, ofte spydig og mavesur detektiv, men med en stærk retfærdighedssans.

Taggarts overordnede er Detective Superintendent Jack McVitie der ofte omtales som the Biscuit (Kiksen), et ordspil der refererer til kiksemærket McVitie's. Han blev spillet af Iain Anders (død 1997). Omend han ikke var uden humor, var McVitie dog en bureaukratisk overordnet. Således får Jim Taggart fx en irettesættelse, da han går uden om McVitie og beder om at få udleveret en mistænkts militærpapirer, hvor de rettelig skulle skaffes via McVitie.

Taggarts første makker var Detective Sergeant Peter Livingstone (spillet af Neil Duncan), der var af en helt anden støbning end Taggart. Hvor Taggart var søn af en sporvognsfører, der ville have ham til at fortsætte i den samme metier, var Peter Livingstone akademiker – og kom tilmed fra en middelklassebaggrund i Edinburgh.

Taggarts næste makker, Detective Constable Michael Jardine (spillet af James MacPherson), er mere i Taggarts smag, blandt andet fordi Taggart gik på politiskole med Jardines far. Da Livingstone senere tog væk, blev Jardine forfremmet til Detective Sergeant og blev Taggarts nabo. Mellem Livingstone og Jardine havde der været et gensidigt misforhold. 

Jardines far var alkoholiker, og Jardine, der have besluttet sig for ikke at ende på samme måde, drak ikke alkohol og var tilmed kristen. Ingen af delene faldt i Taggarts smag, men der var dog en grundlæggende respekt, og de kom godt ud af det med hinanden på trods af deres forskelle. Jean Taggart fortalte efter Taggarts død, at Jardine for Jim var en slags erstatning for den søn, han aldrig fik.

Andre personer i serien er WPC/DC/DS Jackie Reid, DC Stuart Fraser, DI Robbie Ross og DCI Matt Burke.

Krimiserier fra Storbritannien
Britiske tv-serier fra 1980'erne
Britiske tv-serier fra 1990'erne
Britiske tv-serier fra 2000'erne
Tv-programmer fra ITV
Andreas Barsøe Bennetzen

Andreas Barsøe Bennetzen (født 1975) er en dansk kontrabassist, arrangør og komponist. Han er uddannet som klassisk kontrabassist fra bl.a. Det Fynske Musikkonservatoriums solistklasse. Andreas Bennetzen har en baggrund inden for blues og jazz fra hans skolegang på Bernadotteskolen, og i hjemmet blev der lyttet til soul, hip-hop og reggae. Han har spillet for en lang række musikgrupper og faste ensembler

Bennetzen har arbejdet sammen med bl.a. Efterklang, Pharfar, MC Clemens, Karen Mukupa, Natasja, Lizzie, Madness 4 Real, Revoltage, Karl Bille, Tomas Ortved, Kuno Kjærbye, koreograferne Steen Koerner, Pipaluk Supernova, Karl Gillick og Helle Fuglsang. Han har bl.a. medvirket til hip-hop balletten Nøddeknækkeren som modtog en Reumert. 

Bennetzens egen musik tager ofte udgangspunkt i kontrabassen, og er klassisk, elektronisk og rytmisk musik. Han skriver også bestillingsværker til ensembler og musik til film.

Medlem af kunstprojektet Half Machine siden 2004 og formand for Dansk Basselskab i perioden 2000-2006.

Reference

Eksterne henvisninger 
Andreasbennetzen.dk – Personlig hjemmeside

Bassister fra Danmark
Hydrofil

Hydrofil bruges blandt andet indenfor kemi og betyder reelt set vandelskende.

At et molekyle er hydrofilt betyder at molekylet indeholder en eller flere hydrofile grupper, som f.eks. en hydroxy/alkohol-gruppe. En hydrofil gruppe indeholder polære kovalente bindinger, der gør molekylet opløseligt i polære opløsningsmidler som f.eks. vand. Deraf navnet vandelskende.

Hydrofile grupper 

Som en tommelfingerregel siges det at et molekyle er hydrofilt hvis det indeholder mindst én hydrofil gruppe for hver fire hydrofobe grupper. Overgangen mellem hydrofil og hydrofob er dog glidende.

Intermolekylære kræfter
Kemiske egenskaber
Spatium

Et spatium (tegnmellemrum) er et blanktegn, som er smallere end et mellemrum. Det er en fjerdedel geviert (samme breddeværdi som et punktum).

På dansk bruges spatium undertiden mellem et ord og kolon, semikolon, spørgsmålstegn eller udråbstegn.

Tegn
Bladlus og bladlopper

Bladlus og bladlopper (Sternorrhyncha) er en underorden af Næbmundede (Hemiptera ).

Klassifikation 
Underorden: Sternorrhyncha
 Overfamilie: Psylloidea (Bladlopper)
 Familie: Calophyidae
 Familie: Homotomidae
 Familie: Aphalaridae
 Familie: Psyllidae
 Familie: Triozidae
 Overfamilie: Aleyrodoidea (Mellus)
 Familie: Aleyrodidae
 Overfamilie: Aphidoidea (Bladlus)
 Familie: Aphididae 
 Familie: Adelgidae
 Familie: Phylloxeridae
 Overfamilie: Coccoidea (Skjoldlus)
 Gruppe: Archaeococcoidea
 Familie: Ortheziidae
 Familie: Margarodidae
 Familie: Phenacoleachiidae
 Gruppe: Neococcoidea
 Familie: Stictococcidae
 Familie: Pseudococcidae
 Familie: Coccidae (Eks. Cochenillelus)
 Familie: Aclerdidae
 Familie: Dactylopiidae
 Familie: Kermesidae
 Familie: Cryptococcidae
 Familie: Eriococcidae
 Familie: Apiomorphidae
 Familie: Kerridae
 Familie: Tachardiidae
 Familie: Beesoniidae
 Familie: Lecanodiaspididae
 Familie: Cerococcidae
 Familie: Asterolecaniidae
 Familie: Conchaspididae Green
 Familie: Phoenicococcidae
 Familie: Halimococcidae
 Familie: Diaspididae

Kilder 
 Systema naturae 2000 (classification) – Taxon: Suborder Sternorrhyncha – plant lice
Susanne

Susanne er et pigenavn, der stammer fra det hebraiske ord for "lilje". Navnet anvendes i forskellige former overalt i den kristne verden. I 2001 var der ifølge Danmarks Statistik 33.106 danskere med navnet, men dertil kan lægges adskillige tusinde med et af de afledte navne.

Af Susanne kan udledes navne som:
 Susan
 Sanne
 Sussi
 Suzanne
 Sussie
 Susie
 Susanna
 Suzan
 Suzette
 Sanni
samt en række andre variationer.

Kendte personer med navnet
Susanna (bibelsk person)
Sussi Nielsen, dansk musiker (Sussi & Leo). 
Susanne Hedegaard Andersen, tidligere sportsdirektør i Team Danmark.
Sussi Bech, dansk tegneserietegner.
Susanne Bier, dansk filminstruktør.
Suzanne Bjerrehuus, dansk forfatter og medieperson.
Susanne Breuning, dansk skuespiller.
Suzanne Brøgger, dansk forfatter.
Susan Hayward, amerikansk skuespiller.
Susanne Heinrich, dansk skuespiller.
Susanne Jagd, dansk skuespiller.
Susanne Juhasz, dansk skuespiller.
Susanne Lana, dansk sanger.
Susan Boyle, britisk sangerinde
Susan Elizabeth Donaldson, engelsk forfatter og kronprinsesse Marys stedmor.
Susanne Nielsson, dansk svømmer.
Suzi Quatro, amerikansk sanger og musiker. 
Sanne Salomonsen, dansk rocksanger.
Susan Sarandon, amerikansk skuespiller.
Susan Sontag, amerikansk forfatter.
Suzanne Vega, amerikansk musiker.
Susannah York, engelsk skuespiller.

Navnet anvendt i fiktion

Film
Susanne er en dansk film fra 1950 instrueret af Torben Anton Svendsen.
Suzanne og Leonard er en dansk film fra 1984 instrueret af John Hilbard.

Musik
"Suzanne" af og med Leonard Cohen.
"Susana" med Ricky Martin.
"Suzie Q" med Creedence Clearwater Revival.
"Oh Susanna" af Stephen Foster, der i dansk udgave hedder "Åh Susanne".
"Smilende Susie" med Birgit Lystager. 
"Jeg hader Susanne" med Souvenirs.
"Wake Up Little Susie" med The Everly Brothers.
"Susanne, Birgitte og Hanne" med Otto Brandenburg.
"Susan Himmelblå" af og med Kim Larsen.

Andre anvendelser
Crepes suzette er en slags dessertpandekage.
Susanna i badet er en legende fra Det Gamle Testamente
Pigenavne
McDonnell Douglas

McDonnell Douglas var en stor amerikansk flyproducent. Det var en af de største producenter af både civile og militære fly. Firmaet havde hovedkvarter i St. Louis, Missouri.

Selskabet blev stiftet 28. april 1967 ved en fusion af de to selskaber Douglas Aircraft Company og McDonnell Aircraft Corporation. I 1997 blev fabrikken overtaget af konkurrenten Boeing. Boeing afsluttede i 2006 produktionen af McDonnell Douglas-fly og satser nu på sine egne flytyper i stedet.

Produkter

Militært 
 AH-64 Apache (startet under "Hughes Helicopters")
 F-4 Phantom II (startet under "McDonnell Aircraft")
 F-15 Eagle
 F/A-18 Hornet

Passagertransport 

 DC-9 (startet under "Douglas Aircraft")
 DC-10 (indklusiv cockpit-opgraderingen kaldt MD-10)
 MD-11 (strakt og moderniseret version af DC-10eren)
 MD-12 (kæmpepassagerfly, som kun var på tegnebrættet, af type magen til Airbus A380)
 MD-80 serien (strakt og moderniseret version af DC-9eren)
 MD-90 (strakt og moderniseret version af MD-80eren)
 MD-95 (seneste evolutionstrin af DC-9eren, solgt som Boeing 717)
McDonnell Douglas producerede også våben, særligt missiler og raketter, og blev bl.a. landskendt i forbindelse med sagen om Hovsa-missilet, som ved en fejl blev afskudt fra fregatten Peder Skram i 1982.

Kunder 
SAS var en af McDonnell Douglas største kunder; alle fly SAS var i besiddelse af i 2000 er listet her:
 18 MD-87ere
 1 DC-9-21
 17 DC-9-41
 8 MD-90-30
 19 MD-81
 28 MD-82
 2 MD-83
 Totalt 93 fly

I 2006 var flåden af Mcdonnell Douglas fly reduceret til
 18 MD-81
 18 MD-82
 7 MD-87
 2 MD-90
 Totalt 45

SAS opererer ikke med McDonnell Douglas fly længere

Referencer 
 Greider, William (1997). One World, Ready or Not. Penguin Press. .

Eksterne links 
 McDonnell Douglas på Aircraft-Info.net
Tandpasta

Tandpasta er et tætflydende rengøringsmiddel til tænderne, og anvendes normalt i forbindelse med tandbørstning. Tandpastaen virker sammen med tandbørsten som et slibemiddel, som sliber tændernes overflade ren for fremmed-stoffer. Tandpasta har blandt andet den funktion at det skummer, hvilket lader tandbørsten glide lettere. Derudover er der ofte tilsat smag, således at man får en god smag i munden og undgår dårlig ånde. Tandpasta er ofte tilsat en række kemikalier som fjerner bakterier og modvirker skader på tænder og tandkød.

Et kendt mærke er Colgate, der indeholder fluor. Den danske virksomhed Blumøller har udviklet tandpastaen Zendium.

Tilsætningen af mikroplast-partikler til tandpasta er formentlig godt for tænderne, men skidt for miljøet.

Historie 
Tandpasta som vi kender den på tubeform i dag, blev opfundet d. 22. maj 1892 af den amerikanske tandlæge Washington Sheffield. Hidtil havde man købt tandpasta eller tandpulver i dåser. Man kan f.eks. i en annonce i Adresseavisen fra 1771 læse en reklame for et tandpulver, der skulle være udviklet til selveste Madame de Pompadour, Ludvig 15. af Frankrigs elskerinde:

Henvisninger 

Mundhygiejneprodukter
Odontologi
Sanne

Sanne har flere betydninger:

 Susanne – et pigenavn
 Sanne (by) – en by i delstaten Sachsen-Anhalt i Tyskland
 Sanne (album) – album fra Sanne Salomonsen
Bo Svensson

Bo Svensson (født 4. august 1979 i Danmark) er en dansk tidligere fodboldspiller og nuværende fodboldtræner, der senest spillede for Mainz 05. Han spillede først i KB og F.C. København, men skiftede i januar 2006 til tyske Borussia Mönchengladbach i Bundesligaen, i juni 2007 skiftede til Mainz 05.

Han har spillet tre kampe på det danske A-landshold og to kampe på det danske U21-landshold. I sommeren 2014 sluttede han sin fodboldkarriere og blev assistenttræner i Mainz 05. Fra 2015 var han ungdomstræner samme sted. I 2019 tiltrådte Bo Svensson et job i Østrig som hovedtræner for FC Red Bull Salzburgs talenthold, FC Liefering, som spiller i 2. Liga. I januar 2021 vendte han tilbage til Mainz 05 som cheftræner for klubben.

Eksterne henvisninger 

 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra FC København
Fodboldspillere fra Borussia Mönchengladbach
Fodboldspillere fra Mainz 05
Grönköpings Veckoblad

Grönköpings Veckoblad er et humoristisk/satirisk svensk månedsblad, "Sveriges största månatligen utkommande veckotidning" (Sveriges største månedligt udkommende ugeblad). 

Grönköpings Veckoblad blev grundlagt 1902 af Hasse Zetterström og var oprindelig en side i avisen Söndags-Nisse, men er siden 1916 udkommet som en selvstændig avis. De seneste redaktører er Gunnar Ljusterdal (1977-99), Erik Blix (1999–2005) og Olov Norbrink (siden 2006).

I Grönköpings Veckoblad afspejles begivenheder i såvel Sverige som verden i øvrigt som om de var sket i lillebyen Grönköping. Avisen har derfor rapporteret om det mislykkede tunnelbyggeri gennem Gökmassivet od indførelse af vejafgifter for bilister på Västra Tvärgränd. Bynavnet Grönköping var en spøgende betegnelse for den svenske lilleby i almindelighed, som allerede i slutningen af 1800-tallet anvendtes af Albert Engström.

Avisen illustreres udelukkende med passende fotografier og litografier fra tiden omkring 1890–1920.

Se også
 Transpiranto

Aviser fra Sverige
Humor
FSM

FSM har flere betydninger:
 Free Speech Movement
 Flying Spaghetti Monster
 Fabryka Samochodów Małolitrażowych − polsk bilfabrikant
Den mørke nat forgangen er

Den mørke nat forgangen er er en dansk salme skrevet af H.C. Sthen og med musik af August Winding.

Eksterne henvisninger 
 

Salmer i Den Danske Salmebog
Højskolesangbogen
Gallup

Opslaget Gallup kan henvise til:
 George Horace Gallup – amerikansk statistiker, der udviklede Gallup-undersøgelsen
 Gallup (amerikansk firma) – amerikansk analyseinstitut med afdelinger i mange lange, grundlagt af George Gallup (tidligere også kaldt The Gallup Organization)
 TNS Gallup – dansk analyseinstitut
 Gallup International Association – International gruppe af analyseinstitutter, hjemmehørende i Schweiz.
 Meningsmåling – kan også (uformelt) kaldes for en Gallup-måling, uanset om virksomheden Gallup står bag
 Gallup (New Mexico) – amerikansk by i delstaten New Mexico
Jørgen Petersen (håndboldspiller)

Jørgen Petersen (15. november 1944 i København – 17. november 2011) var en dansk håndboldspiller.

Jørgen Petersen blev opfostret af den senere landstræner Hans Jensen i HG, og debuterede på landsholdet som 19-årig den 11. december 1963. I alt opnåede han at spille 68 landskampe og score 268 mål. Paradoksalt nok var han ikke med til at vinde de historiske sølvmedaljer ved VM i Sverige i 1967.

Jørgen Petersen døde i 2011 af en svulst i hjernen, han blev 67 år.

Kilder

Eksterne henvisninger 
 

Håndboldspillere fra Danmark
Personer fra København
Oscar Niemeyers Museum

Oscar Niemeyers Museum () er et højmoderne museum i byen Curitiba, som er hovedstad i delstaten Paraná i Brasilien.

De to bygninger, der hører til museet, ligger på en 35.000 m² stor grund, hvor 19.000 m² er optaget af bygningerne.

Museet blev først indviet i 2002 under navnet Novo Museu, men blev herefter udvidet med større fokus på arkitekten og byplanlæggeren Oscar Niemeyer.

Navnet på det udvidede museum blev herefter ændret til Museu Oscar Niemeyer, og museet blev genindviet i sin nuværende form den 8. juli 2003.

Eksterne henvisninger 
 

Museer i Brasilien
Curitiba
Museer etableret i 1938
Giuseppe Scocozza

Giuseppe Scocozza (10. august 1907 i Berlin – 1986) forfatter; retsassessor (dommerfuldmægtig) i Nykøbing Falster.
I 1942 nævnt som egnet jurist i forbindelse med Frits Clausens juridiske gruppes lovforslag om en administrativ nyordning.

Har skrevet tre romaner.

Kilder 
 Danmark under Besættelsen 1947, bind II, side 470.

Eksterne henvisninger 
 Giuseppe Scocozza på Dansk Forfatterleksikon
 Giuseppe Scocozza på Litteraturpriser.dk

Personer fra Nykøbing Falster
Jurister fra Danmark
Studenter fra Københavns Åbne Gymnasium
Command & Conquer: Generals

Command & Conquer: Generals er et strategispil i Command & Conquer-serien, udviklet af Electronic Arts.Generals er det første spil i serien som ikke er udviklet af Westwood Studios, som Electronic Arts købte op og nedlagde.

 Opbygning 
Spillet er et krigsstrategispil, som sætter spilleren i position som leder for en krigsmagt på en slagmark. Spilleren kan vælge mellem at spille som USA, Kina eller Global Liberation Army (GLA), en terroristorganisation med tilgang til enorme resurser. Hvert af holdene har forskellige våben, køretøjer og teknologi – hver med sine fordeler og svagheder. Som i tidligere spil kan spilleren bygge så mange enheder og bygninger som ønsket, og uden at måtte f.eks. bygge bygninger for at støtte mængden af kampenheder, som i Blizzard Entertainments strategispil. Man kan imidlertid kun bygge én helte enhed per hold, og med udvidelsen Zero Hour kan antallet af masseødelæggelsesvåben per hold være uendeligt eller begrænses til et.Generals har tre spillerkampagner, en for hvert hold, som har en sammenhængende historie om en krig mod terror. Den rigtige rækkefølge er: Først den kinesiske, så GLA, og derefter den amerikanske kampagne. Hver kampagne har syv missioner.

Som i tidligere Command & Conquer-spil har man mulighedden til at spille et skirmish-spil mod computeren, hvilket vil sige, at man kan vælge en slagmark, et hold, og op til otte fjender eller allierede. Som tillæg har Generals mulighed for at spille mod andre via Internet og LAN.

 Forskelle fra tidligere C&C-spil 
Alle tidligere spil i Command & Conquer-serien blev udviklet af Westwood, og der er mange forskelle fra spillene før til nu. Noget af det første mange fans bemærkede, var manglen af videoer før missionerne gik gang. Endvidere er konstruktionsmenuen flyttet fra højre side af skærmen til helt nede i bunden, og for første gang kræves egne byggeenheder for at bygge bygninger. Alle disse er vigtige elementer som har skilt Command & Conquer-spillene fra andre strategispil.

Desuden er man gået bort fra det oprindelige univers, hvor enten GDI og NOD kæmpede mod andre, eller Red Alerts allierede kæmpede mod Sovjetunionen.

Muligheden for at anskaffe et ubegrænset antal masseødelæggelsesvåben har heller ikke eksisteret i seriens forgængere..

På grund af ændringer i spillets opbygning, hævder mange tilhænger af serien, at Generals ikke hører hjemme i Command & Conquer''-serien.

Computerspil fra 2003
Generals
Strategispil
Macintosh-spil
Windows-spil
Christoffer Lindenov

Christoffer Lindenov er navnet på flere personer:

 Christoffer Johansen Lindenov (død 1585) – dansk adelsmand
 Christoffer Clausen Lindenov til Lindersvold (død 1593) – dansk adelsmand
 Christoffer Godskesen Lindenov til Lindersvold, Bækkeskov og Restrup (omkring 1612 – 1679) – dansk admiral
 Christoffer Lindenov (amtmand) (1639-1697) – dansk etatsråd og amtmand
Dan Thomassen

Dan Vesterby Thomassen (født 24. marts 1981) er en dansk fodboldspiller, der spiller for den italienske klub AC Este 1920. Han er central forsvarsspiller.

Karriere 
I 1998 skiftede Dan Thomassen fra AGF’s ynglingehold til den italienske Calcio Padova. Senere spillede han bl.a for F.C. København og Vålerenga.

Han var fast mand i FCK's midterforsvar, og var med til vinde Superligaen to gange og spillede fem UEFA Champions League-kampe, indtil klubben hentede Michael Gravgaard i Viborg FF i 2005, hvilket sendte Thomassen på bænken.

Efter skiftet til Vålerenga blev han igen fast spiller, men skiftede sommeren 2008 tilbage til barndomsklubben AGF, hvor han som ungdomsspiller vandt DM to gange. Efter 6 kampe for AGF blev Dan Thomassen alvorligt skadet, og han må holde pause fra fodboldspillet i op til et år.

Han havde kontrakt med AGF frem til 2012, men denne blev efter gensidig aftale ophævet i sommeren 2011, idet Thomassen ønskede at vende tilbage til Italien, hvorfra hans hustru stammer. Han nåede at spille 58 kampe på AGF's førstehold og var med til både at rykke ud af Superligaen samt straks efter at spille holdet tilbage igen i 2011.

Noter

Eksterne henvisninger 
 

Fodboldspillere fra Danmark
Personer fra Aarhus
Fodboldspillere fra AGF
Fodboldspillere fra FC København
Fodboldspillere fra Vålerenga IF
André Bergdølmo

André Bergdølmo (født 13. oktober 1971) er en tidligere norsk fodboldspiller. Han repræsenterede på klubplan Skjetten, Lillestrøm, Rosenborg, Ajax Amsterdam, Borussia Dortmund, FC København og Strømsgodset.

Han spillede gennem sin karriere desuden 38 kampe for Norges landshold.

Fodboldspillere fra Norge
Fodboldspillere fra FC København
Fodboldspillere fra Borussia Dortmund
Fodboldspillere fra AFC Ajax
Fodboldspillere fra Strømsgodset IF
Deltagere ved det europæiske mesterskab i fodbold 2000